Komission asetus (ETY) N:o 151/93, annettu 23 päivänä joulukuuta 1992, perustamissopimuksen 85 artiklan 3 kohdan soveltamisesta erikoistumissopimusten, tutkimus- ja kehityssopimusten, patenttilisenssisopimusten ja taitotietoa koskevien lisenssisopimusten ryhmiin annettujen asetusten (ETY) N:o 417/85, (ETY) N:o 418/85, (ETY) N:o 2349/84 ja (ETY) N:o 556/89 muuttamisesta



Virallinen lehti nro L 021 , 29/01/1993 s. 0008 - 0011

Suomenk. erityispainos Alue 8 Nide 2 s. 0019

Ruotsink. erityispainos Alue 8 Nide 2 s. 0019



KOMISSION ASETUS (ETY) N:o 151/93, annettu 23 päivänä joulukuuta 1992, perustamissopimuksen 85 artiklan 3 kohdan soveltamisesta erikoistumissopimusten, tutkimus- ja kehityssopimusten, patenttilisenssisopimusten ja taitotietoa koskevien lisenssisopimusten ryhmiin annettujen asetusten (ETY) N:o 417/85, (ETY) N:o 418/85, (ETY) N:o 2349/84 ja (ETY) N:o 556/89 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon perustamissopimuksen 85 artiklan 3 kohdan soveltamisesta sopimusten, päätösten ja yhdenmukaistettujen menettelytapojen ryhmiin 20 päivänä joulukuuta 1971 annetun neuvoston asetuksen (ETY) N:o 2821/71 (1), sellaisena kuin se on viimeksi muutettuna Espanjan ja Portugalin liittymisasiakirjalla, ja erityisesti sen 1 artiklan, ottaa huomioon perustamissopimuksen 85 artiklan 3 kohdan soveltamisesta sopimusten ja yhdenmukaistettujen menettelytapojen ryhmiin 2 päivänä maaliskuuta 1965 annetun neuvoston asetuksen (ETY) N:o 19/65 (2), sellaisena kuin se on viimeksi muutettuna Espanjan ja Portugalin liittymisasiakirjalla, ja erityisesti sen 1 artiklan, on julkaissut tämän asetuksen luonnoksen (3), on kuullut kilpailunrajoituksia ja määräävää markkina-asemaa käsittelevää neuvoa-antavaa komiteaa, sekä katsoo, että (1) asetuksen (ETY) N:o 2821/71 nojalla komissiolla on toimivalta asetuksia antamalla soveltaa perustamissopimuksen 85 artiklan 3 kohtaa tiettyihin 85 artiklan 1 kohdassa tarkoitettujen sellaisten sopimusten, päätösten ja yhdenmukaistettujen menettelytapojen ryhmiin, joiden tavoitteena on erikoistuminen, mukaan lukien sen toteuttamiseksi tarvittavat sopimukset, ja tuotteiden tai menetelmien tutkimus ja kehitys niiden teolliseen soveltamiseen asti ja tällaisen toiminnan tulosten hyväksi käyttäminen, mukaan luettuina myös teollisoikeuksia ja salaista teknistä tietämystä koskevat sopimusehdot, (2) komissio on käyttänyt tätä toimivaltaa antamalla perustamissopimuksen 85 artiklan 3 kohdan soveltamisesta erikoistumissopimusten ryhmiin 19 päivänä joulukuuta 1984 asetuksen (ETY) N:o 417/85 (4) ja perustamissopimuksen 85 artiklan 3 kohdan soveltamisesta tutkimus- ja kehityssopimusten ryhmiin 19 päivänä joulukuuta 1984 asetuksen (ETY) N:o 418/85 (5), näitä asetuksia on muutettu viimeksi Espanjan ja Portugalin liittymisasiakirjalla, (3) asetuksen N:o 19/65/ETY nojalla komissiolla on toimivalta asetuksia antamalla soveltaa perustamissopimuksen 85 artiklan 3 kohtaa tiettyihin sellaisten 85 artiklan 1 kohdassa tarkoitettujen sopimusten ryhmiin, joiden osapuolina on ainoastaan kaksi yritystä ja jotka asettavat rajoituksia teollisoikeuksien, erityisesti patenttien, hyödyllisyysmallien, mallien tai tavaramerkkien hankkimiselle tai käyttämiselle taikka sellaisille oikeuksille, jotka luovutus- tai käyttöoikeussopimuksen perusteella on saatu valmistusmenetelmiin tai teollisten tuotantomenetelmien käyttämistä ja soveltamista koskevaan tietämykseen, (4) komissio on käyttänyt tätä toimivaltaa antamalla perustamissopimuksen 85 artiklan 3 kohdan soveltamisesta patenttilisenssisopimusten ryhmiin 23 päivänä heinäkuuta 1984 asetuksen (ETY) N:o 2349/84 (6), jota on muutettu viimeksi Espanjan ja Portugalin liittymisasiakirjalla, ja perustamissopimuksen 85 artiklan 3 kohdan soveltamisesta taitotietoa koskevien lisenssisopimusten ryhmiin 30 päivänä marraskuuta 1988 asetuksen (ETY) N:o 556/89 (7), (5) on suositeltavaa laajentaa mainittujen ryhmäpoikkeusten soveltamisalaa tuotannon järkeistämisen, yhdessä tehdyn tutkimus- ja kehitystyön tulosten hyväksi käyttämisen ja teknisen tietämyksen siirron edistämiseksi, (6) tässä tarkoituksessa on aiheellista muuttaa asetuksia (ETY) N:o 417/85 ja (ETY) N:o 418/85 sisällyttämällä niihin erikoistumisen kohteena olevien tai tutkimukseen ja kehitykseen liittyvästä yhteistyöstä aiheutuvien tuotteiden yhteinen jakelu silloin, kun siihen osallistuvien yritysten markkinaosuus ei ylitä määritettyä suuruusluokkaa. Koska jakeluasteelle ulottuvaa yhteistyötä koskevat sopimukset rajoittavat kilpailua enemmän, niiden osalta on aiheellista rajoittaa enimmäismarkkinaosuus 10 prosenttiin, kun taas muiden yhteistyösopimusten osalta voidaan säilyttää 20 prosentin markkinaosuuden raja-arvo. Samoissa rajoissa asetuksissa (ETY) N:o 2349/84 ja (ETY) N:o 556/89 ei pitäisi enää säätää, että poikkeusta ei sovelleta sopimuksiin, joilla yhteisyrityksen perustajat myöntävät yritykselle patentti- tai taitotietolisenssejä, vaikka perustajat olisivat kilpailijoita, ja (7) lisäksi on aiheellista laajentaa tuotannon ja jakelun alalla toimivien yritysten yhteistyön oikeudellista kehystä; siksi on syytä nostaa asetuksessa (ETY) N:o 417/85 erikoistumissopimusten osalta säädetty liikevaihdon raja-arvo miljardiin ecuun, ON ANTANUT TÄMÄN ASETUKSEN: 1 artikla Muutetaan asetus (ETY) N:o 417/85 seuraavasti: 1) Korvataan 2 artiklan 1 kohdan johdantokappale seuraavasti: "Edellä 1 artiklaa sovelletaan myös seuraaviin kilpailunrajoituksiin:" 2) Korvataan 2 artiklan 1 kohdan c alakohta seuraavasti: "c) velvoitteen antaa muille osapuolille yksinoikeus erikoistumisen kohteena olevien tuotteiden jakeluun koko yhteismarkkinoiden alueella tai sen määritellyllä osalla, jos käyttäjät ja välittäjät voivat hankkia tuotteita myös muilta toimittajilta eivätkä osapuolet vaikeuta mahdollisuuksia hankkia tuotteita tällä tavalla;" 3) Lisätään 2 artiklan 1 kohtaan seuraavat alakohdat: "d) velvoitteen antaa oikeus erikoistumisen kohteena olevien tuotteiden jakeluun yksinomaan yhdelle osapuolelle, jos tämä ei jakele kolmannen valmistajan tuotteita ja sopimuksessa tarkoitettujen tuotteiden kanssa kilpailevia tuotteita; e) velvoitteen antaa oikeus erikoistumisen kohteena olevien tuotteiden jakeluun yksinomaan yhdelle yhteisyritykselle tai kolmannelle yritykselle, jos nämä eivät valmista eivätkä jakele sopimustuotteiden kanssa kilpailevia tuotteita; f) velvoitteen antaa yksinoikeus erikoistumisen kohteena olevien tuotteiden jakeluun koko yhteismarkkinoiden alueella tai sen määritellyllä osalla yhteisyrityksille tai kolmansille yrityksille, jotka eivät valmista eivätkä jakele sopimustuotteiden kanssa kilpailevia tuotteita, jos käyttäjät ja välittäjät voivat hankkia sopimuksessa tarkoitettuja tuotteita myös muilta toimittajilta eivätkä osapuolet tai näiden tuotteiden yksinjakelusta vastaavat yhteisyritykset tai kolmannet yritykset vaikeuta mahdollisuuksia hankkia tuotteita tällä tavalla." 4) Lisätään 2 artiklaan seuraava 2 a kohta: "2 a. Mitä 1 artiklassa säädetään, ei sovelleta, jos osapuolet velvoitetaan muihin kuin 1 ja 2 kohdassa tarkoitettuihin kilpailunrajoituksiin sopimuksella, päätöksellä tai yhdenmukaistetulla menettelytavalla." 5) Korvataan 3 artikla seuraavasti: "3 artikla 1. Mitä 1 artiklassa säädetään, sovelletaan vain, jos: a) erikoistumisen kohteena olevilla tuotteilla ja osallistuvien yritysten muilla tuotteilla, joita käyttäjät pitävät ominaisuuksiltaan, hinnaltaan ja käyttötarkoitukseltaan vastaavina, ei yhdessä ole yli 20 prosenttia kyseisten tuotteiden markkinoista yhteismarkkinoilla tai niiden merkittävällä osalla; ja b) osallistuvien yritysten liikevaihto yhteensä ei ole tilikauden aikana enemmän kuin miljardi ecua. 2. Kun oikeus erikoistumisen kohteena olevien tuotteiden jakeluun on annettu yhdelle osapuolelle, yhdelle yhteisyritykselle tai kolmannelle yritykselle taikka useille yhteisyrityksille tai kolmansille yrityksille 2 artiklan 1 kohdan d, e tai f alakohdan nojalla, mitä 1 artiklassa säädetään, sovelletaan vain, jos: a) erikoistumisen kohteena olevilla tuotteilla ja osallistuvien yritysten muilla tuotteilla, joita käyttäjät pitävät ominaisuuksiltaan, hinnaltaan ja käyttötarkoitukseltaan vastaavina, ei yhdessä ole yli 10 prosenttia kyseisten tuotteiden markkinoista yhteismarkkinoilla tai niiden merkittävällä osalla; ja b) osallistuvien yritysten liikevaihto yhteensä ei ole tilikauden aikana enemmän kuin miljardi ecua. 3. Mitä 1 artiklassa säädetään, on edelleen sovellettava, jos 1 ja 2 kohdassa tarkoitettu markkinaosuus tai liikevaihto ylitetään kahden peräkkäisen tilikauden aikana enintään kymmenesosalla. 4. Jos myös 3 kohdassa tarkoitetut raja-arvot ylitetään, mitä 1 artiklassa säädetään, on edelleen sovellettava kuuden kuukauden ajan sen tilikauden päättymisestä, jonka aikana ne on ylitetty." 6) Korvataan 4 artiklan 1 kohdan ilmaisu "3 artiklan 1 kohdan b alakohdassa ja 2 kohdassa" ilmaisulla "3 artiklan 1 kohdan b alakohdassa, 2 kohdan b alakohdassa ja 3 kohdassa". 7) Lisätään 6 artiklan ensimmäiseen virkkeeseen ilmaisu "ja 2 kohdan b alakohdassa" ilmaisun "1 kohdan b alakohdassa" ja sanan "tarkoitetun" väliin. 8) Lisätään 6 artiklan toisen virkkeen loppuun ilmaisu "tai myynnin" sanan "valmistuksen" jälkeen. 9) Korvataan 7 artiklan 1 kohdan johdantokappale seuraavasti: "Tämän asetuksen 3 artiklan 1 ja 2 kohdassa sekä 6 artiklassa tarkoitetaan osallistuvilla yrityksillä:" 2 artikla Muutetaan asetus (ETY) N:o 418/85 seuraavasti: 1) Poistetaan 2 artiklan e alakohta. 2) Lisätään 3 artiklaan seuraava 3 a kohta: "3 a. Jos oikeus sopimustuotteiden jakeluun on annettu yhdelle osapuolelle, yhdelle yhteisyritykselle tai kolmannelle yritykselle taikka useille yhteisyrityksille tai kolmansille yrityksille 4 artiklan 1 kohdan f a, f b, tai f c alakohdan nojalla, mitä 1 artiklassa säädetään, sovelletaan vain, kun 2 ja 3 kohdassa tarkoitettujen osapuolten tuotteilla ei yhdessä ole yli 10 prosenttia kyseisten tuotteiden markkinoista yhteismarkkinoilla tai niiden merkittävällä osalla." 3) Korvataan 3 artiklan 4 ja 5 kohta seuraavasti: "4. Mitä 1 artiklassa säädetään, on edelleen sovellettava, jos 3 ja 4 kohdassa tarkoitettu markkinaosuus ylitetään kahden peräkkäisen tilikauden aikana enintään kymmenesosalla. 5. Jos myös 5 kohdassa tarkoitettu raja-arvo ylitetään, mitä 1 artiklassa säädetään, on edelleen sovellettava kuuden kuukauden ajan sen tilikauden päättymisestä, jonka aikana se ylitettiin." 4) Lisätään 4 artiklan 1 kohtaan f a, f b, ja f c alakohta seuraavasti: "f a) velvoite antaa oikeus sopimustuotteiden jakeluun yksinomaan yhdelle osapuolelle, jos tämä ei jakele kolmannen valmistajan tuotteita ja sopimustuotteiden kanssa kilpailevia tuotteita; f b) velvoite antaa oikeus sopimustuotteiden jakeluun yksinomaan yhdelle yhteisyritykselle tai kolmannelle yritykselle, jos nämä eivät valmista eivätkä jakele sopimustuotteiden kanssa kilpailevia tuotteita; f c) velvoite antaa yksinoikeus sopimustuotteiden jakeluun koko yhteismarkkinoiden alueella tai sen määritellyllä osalla yhteisyrityksille tai kolmansille yrityksille, jotka eivät valmista eivätkä jakele sopimustuotteiden kanssa kilpailevia tuotteita, jos käyttäjät ja välittäjät voivat hankkia sopimustuotteita myös muilta toimittajilta eivätkä osapuolet tai näiden tuotteiden yksinjakelusta vastaavat yhteisyritykset tai kolmannet yritykset vaikeuta mahdollisuuksia hankkia tuotteita tällä tavalla;" 5) Korvataan 6 artiklan g alakohta seuraavasti: "g) asettavat kiellon myöntää ulkopuolisille sopimustuotteiden valmistuslisenssejä tai soveltaa sopimusmenetelmiä, kun osapuolet itse eivät suunnittele tai toteuta yhteisestä tutkimuksesta ja kehityksestä saatujen tulosten hyväksi käyttämistä." 3 artikla Muutetaan asetus (ETY) N:o 2349/84 seuraavasti: 1) Korvataan 5 artiklan 2 kohta seuraavasti: "2. Tätä asetusta sovelletaan kuitenkin a) edellä 1 kohdan 2 alakohdassa tarkoitettuihin sopimuksiin, joiden perusteella perustajayritys myöntää yhteisyritykselle patenttilisenssin silloin, kun sopimustuotteilla ja osallistuvien yritysten muilla tuotteilla, joita käyttäjät pitävät ominaisuuksiltaan, hinnaltaan ja käyttötarkoitukseltaan vastaavina, ei ole yhteismarkkinoilla tai niiden merkittävällä osalla: - yhdessä yli 20 prosenttia kyseisten tuotteiden markkinoista, kun lisenssi on rajoitettu tuotantoon, - yhdessä yli 10 prosenttia kyseisten tuotteiden markkinoista, kun lisenssi kattaa tuotannon ja jakelun; b) edellä 1 kohdan 3 alakohdassa tarkoitettuihin vastavuoroisiin käyttölupiin, jos mitkään alueelliset rajoitukset eivät koske osapuolia yhteismarkkinoilla näissä sopimuksissa tarkoitettujen tuotteiden valmistuksen, käytön tai markkinoille saattamisen taikka käyttöluvan kohteena olevien menetelmien käytön osalta." 2) Lisätään 5 artiklaan seuraava 3 kohta: "3. Tätä asetusta sovelletaan edelleen, jos 2 kohdan a alakohdassa tarkoitetut markkinaosuudet ylitetään kahden peräkkäisen tilikauden aikana enintään kymmenesosalla; jos tämäkin raja-arvo ylitetään, tätä asetusta sovelletaan edelleen kuuden kuukauden ajan sen tilikauden päättymisestä, jonka aikana ne on ylitetty." 4 artikla Muutetaan asetus (ETY) N:o 556/89 seuraavasti: 1) Korvataan 5 artiklan 2 kohta seuraavasti: "2. Tätä asetusta sovelletaan kuitenkin a) edellä 1 kohdan 2 alakohdassa tarkoitettuihin sopimuksiin, joiden perusteella perustajayritys myöntää yhteisyritykselle taitotietolisenssin silloin, kun sopimustuotteilla ja osallistuvien yritysten muilla tuotteilla, joita käyttäjät pitävät ominaisuuksiltaan, hinnaltaan ja käyttötarkoitukseltaan vastaavina, ei ole yhteismarkkinoilla tai niiden merkittävällä osalla: - yhdessä yli 20 prosenttia kyseisten tuotteiden markkinoista, kun lisenssi on rajoitettu tuotantoon, - yhdessä yli 10 prosenttia kyseisten tuotteiden markkinoista, kun lisenssi kattaa tuotannon ja jakelun; b) edellä 1 kohdan 3 alakohdassa tarkoitettuihin vastavuoroisiin käyttölupiin, jos mitkään alueelliset rajoitukset eivät koske osapuolia yhteismarkkinoilla näissä sopimuksissa tarkoitettujen tuotteiden valmistuksen, käytön tai markkinoille saattamisen taikka käyttöluvan kohteena olevien teknisten menetelmien käytön osalta." 2) Lisätään 5 artiklaan seuraava 3 kohta: "3. Tätä asetusta sovelletaan edelleen, jos 2 kohdan a alakohdassa tarkoitetut markkinaosuudet ylitetään kahden peräkkäisen tilikauden aikana enintään kymmenesosalla; jos tämäkin raja-arvo ylitetään, tätä asetusta sovelletaan edelleen kuuden kuukauden ajan sen tilikauden päättymisestä, jonka aikana se ylitettiin." 5 artikla 1. Tämä asetus tulee voimaan 1 päivänä huhtikuuta 1993. 2. Asetuksia (ETY) N:o 417/85, (ETY) N:o 418/85, (ETY) N:o 2349/84 ja (ETY) N:o 556/89, sellaisina kuin ne ovat muutettuina tällä asetuksella, sovelletaan taannehtivasti sopimuksiin, päätöksiin ja yhdenmukaistettuihin menettelytapoihin, jotka täyttävät kunkin ryhmäpoikkeuksen edellytykset. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 23 päivänä joulukuuta 1992. Komission puolesta Leon BRITTAN Varapuheenjohtaja (1) EYVL N:o L 285, 29.12.1971, s. 46 (2) EYVL N:o 36, 6.3.1965, s. 533/65 (3) EYVL N:o C 207, 14.8.1992, s. 11 (4) EYVL N:o L 53, 22.2.1985, s. 1 (5) EYVL N:o L 53, 22.2.1985, s. 5 (6) EYVL N:o L 219, 16.8.1984, s. 15 EYVL N:o L 280, 22.10.1985, s. 32 (oikaisu) (7) EYVL N:o L 61, 4.3.1989, s. 1